rejauldu/bengali-wikipedia huggingface dataset:
থাম্ব|ব্রেনেন্ডার বের্গব্রেনেন্ডার বের্গ (; "জ্বলন্ত পর্বত") একটি প্রাকৃতিক স্মৃতিস্তম্ভ যা জার্মানির জারলান্ড রাজ্যের ডুডভাইলার এবং জুলৎসবাখের মধ্যে গভীর এবং সরু গিরিখাতে অবস্থিত। এটি একটি ধিকিধিকি জ্বলতে থাকা কয়লার স্তরের আগুন, যাতে ১৬৬৮ সালে Brennender Berg, fell-dudweiler.de. আগুন ধরেছিল এবং আজও জ্বলছে।   ইতিহাস   অগ্নিকাণ্ডের সঠিক কারণটি আজও জানা যায়নি তবে এটি অপরিকল্পিত কয়লা উত্তোলনের ফলে চাপ এবং পচনের ফলে সম্ভবত স্বতঃস্ফূর্ত অগ্নিকাণ্ডের ঘটনা ছিল। ঐতিহ্য  অনুসারে বলা যায়, একজন রাখাল একটি গাছের গুড়িতে  আগুন জ্বালিয়েছিল যা শিকড়ের মধ্য দিয়ে কয়লার মধ্যে ছড়িয়ে পড়ে। পানি দিয়ে আগুন নেভানোর চেষ্টা করেও তা নেভানো যায় নি। এটি শুধু শিখা ছিল না বরং  জ্বলজ্বল করে জ্বলতে আরম্ভ করে। মূলত এই আভা পাথর ফাটলগুলির মধ্যে দিয়ে দেখা যেত এবং সেখানে যথেষ্ট পরিমাণে ধোঁয়ার সৃষ্টি হয়। আঠারো শতকের শেষের দিকে আগুন কমে যেতে শুরু করে। আবহাওয়ার উপর নির্ভর করে এখানে ধোঁয়া দেখা যায় এবং পাথরে উষ্ণ বাতাসের একটি প্রবাহও শনাক্ত করা যায়।    ভ্রমণ  ব্রেনেন্ডার বের্গ অঞ্চলটি পর্যটকদের একটি অন্যতম আকর্ষণীয় স্থান।। ভ্রমণ এবং শিক্ষা সফরের  জন্য এটি একটি জনপ্রিয় গন্তব্য হয়ে উঠেছে।  নয়ভাইলারের ষ্ট্রাসে নামক সড়কের শেষে ডুডভাইলার কবরস্থানের পার্কিং লট একটি সুবিধাজনক সূচনা বিন্দু। ইয়োহান ভোলফগাং ফন গ্যোটে ১৭৭০ সালে ব্রেনেন্ডার বের্গ ভ্রমণ করেছিলেন এবং একটি স্মরণীয় ফলকে তাঁর অভিজ্ঞতা লিপিবদ্ধ করেন। পরে তিনি এই সফরটিকে স্মরণ করে লিখেছিলেন:  "আমরা প্রচুর ডুডভাইলার কয়লা খনি, লোহা এবং বাদাম গাছ এবং এমনকি একটি জ্বলন্ত পাহাড় সম্পর্কে শুনেছি এবং এই কাছাকাছি বিস্ময়কর বিষয়টি দেখার জন্য প্রস্তুতি নিয়েছিলাম। আমরা একটি জায়গায় গেলাম এবং জ্বলন্ত পর্বতের আশেপাশে নিজেকে দেখতে পেলাম। আমরা গন্ধকের একটি তীব্র গন্ধ চারপাশে পাচ্ছিলাম; গুহার একপাশে জ্বলজ্বল করছিল এবং লালচে, সাদা, পোড়া পাথর দিয়ে আবদ্ধ ছিল। পাথরের ফাটল দিয়ে গরম বাষ্প বের হয়ে আসছিল এবং আমরা আমাদের জুতার তলার মধ্য দিয়েও গরম জমি অনুভব করতে পারছিলাম।"   আরও দেখুন   জ্বলন্ত পর্বত  সেন্ট্রালিয়া, পেনসিলভানিয়া  ধূম্রপানরত পাহাড়   তথ্যসূত্র    বহিঃসংযোগ       Johann Wolfgang von Goethe: Dichtung und Wahrheit. Zweiter Teil. Zehntes Buch. 1812. (Internetfundstelle)   Martin Schuto: Neue Wirtschaftszweige – Alaunhütten, Kokserzeugung, Sudhaus. In: 1000 Jahre Dudweiler 977–1977. Saarbrücker Zeitung Verlag. Saarbrücken 1977. S. 228–233.   Karl Heinz Ruth: Die Alaungewinnung am Brennenden Berg. In: Historische Beiträge aus der Arbeit der Dudweiler Geschichtswerkstatt. Band 5. Saarbrücken 1988, S. 1–17.  বিষয়শ্রেণী:অবিরাম প্রাকৃতিক আগুন বিষয়শ্রেণী:জার্মানির ভূগোল
থাম্ব|একটি অর্লিভাল শাটল ট্রেন অর্লি-সুদ স্টেশনে প্রবেশ করছে অর্লিভাল () একটি আধা-স্বয়ংক্রিয় দ্রুত পরিবহন শাটল সেবা। এটি প্যারিসের রেজো এক্সপ্রেস রেজিওনাল নেটওয়ার্কের অঁতোনি স্টেশন থেকে প্যারিসের অর্লি বিমানবন্দর পর্যন্ত চলে গেছে। এটি ১৯৯১ সালের ২রা অক্টোবর উদ্বোধন করা হয়। এটিতে "ভেইকুল ওতোমাতিক লেজের" ( সংক্ষেপে VAL) প্রযুক্তি ব্যবহার করা হয়েছে। এটি ফ্রান্সের সর্বপ্রথম স্বয়ংক্রিয় মেট্রো ব্যবস্থা। প্রতি বছর ৩০ লক্ষ যাত্রী এটির সেবা গ্রহণ করেন।    তথ্যসূত্র   বিষয়শ্রেণী:ফ্রান্সের দ্রুতগামী গণপরিবহন ব্যবস্থা
thumb|দ্কোন-ম্ছোগ-দ্পাল-ল্দান দ্কোন-ম্ছোগ-দ্পাল-ল্দান () (১৫২৬-১৫৯০) তিব্বতের ঙ্গোর-এ-বাম-ছোস-ল্দান বৌদ্ধবিহারের দ্বাদশ প্রধান বা ঙ্গোর-ছেন ছিলেন।  সংক্ষিপ্ত জীবনী দ্কোন-ম্ছোগ-দ্পাল-ল্দান ১৫০৪ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার পিতা ল্হা-মো-দার () ছিলেন দ্কোন-ম্ছোগ-ল্হুন-গ্রুব নামক দশম ঙ্গোর-ছেনের কনিষ্ঠ ভ্রাতা। জন্মের সময় তার নাম রাখা হয় ত্শে-ব্র্তান-দোন-গ্রুব ()। তেরো বছর বয়সে তিনি  ঙ্গোর-এ-বাম-ছোস-ল্দান বৌদ্ধবিহারে যাত্রা করে দ্কোন-ম্ছোগ-ল্হুন-গ্রুবের নিকট ভিক্ষুর শপথ গ্রহণ করেন। ষোল বছর বয়সে তিনি 'ব্রাস-য়ুল-স্ক্যেদ-ত্শাল () নামক বৌদ্ধবিহারে যাত্রা করে কুন-ম্খ্যেন-শেস-রাব-'ওদ-জের () নামক বিহারের প্রধানের নিকট আট বছর ধরে দর্শন সম্বন্ধে শিক্ষালাভ করেন। তার অন্যান্য উল্লেখযোগ্য শিক্ষক ছিলেন সাংস-র্গ্যাস-সেং-গে নামক একাদশ ঙ্গোর-ছেন। ১৫৬৯ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের দ্বাদশ প্রধান হিসেবে নির্বাচিত হন। এই সময় তিনি তিব্বতের বিভিন্ন বৌদ্ধবিহারে শিক্ষাদান করেন।  তথ্যসূত্র  বিষয়শ্রেণী:১৫২৬-এ জন্ম বিষয়শ্রেণী:১৫৯০-এ মৃত্যু বিষয়শ্রেণী:ঙ্গোরছেন
সমরেশ সিং ঝাড়খণ্ড রাজ্যের একজন ভারতীয় রাজনীতিবিদ। তিনি ঝাড়খণ্ড বিকাশ মোর্চার (পি) সহ-রাষ্ট্রপতি ছিলেন। তিনি বোকারো আসনের প্রতিনিধিত্বকারী ঝাড়খণ্ড বিধানসভার সদস্য ছিলেন।  তিনি ছিলেন ঝাড়খণ্ড রাজ্য সরকারের প্রথম বিজ্ঞান ও প্রযুক্তি মন্ত্রী।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:১৯৪০-এর দশকে জন্ম বিষয়শ্রেণী:২০২২-এ মৃত্যু বিষয়শ্রেণী:ঝাড়খণ্ড বিকাশ মোর্চা (প্রজাতান্ত্রিক) এর রাজনীতিবিদ বিষয়শ্রেণী:ঝাড়খণ্ড বিধানসভার সদস্য ২০০০-২০০৫ বিষয়শ্রেণী:ঝাড়খণ্ডের রাজ্য মন্ত্রিপরিষদের মন্ত্রী বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:ঝাড়খণ্ড বিধানসভার সদস্য ২০০৯-২০১৪
রাজগড় ভারতের মধ্য প্রদেশ রাজ্যের ধার জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৯১ মিটার (১৬১০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রাজগড় শহরের জনসংখ্যা হল ১৫,৬১০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে রাজগড়ের সাক্ষরতার হার বেশি।  এই শহরের জনসংখ্যার ১৬% হলো ৬ বছর বা তার কম বয়সী।   তথ্যসূত্র   বিষয়শ্রেণী:ধার জেলার শহর ও নগর
মৌষলপর্ব () ভারতীয় মহাকাব্য মহাভারতের আঠারোটি পর্বের মধ্যে ষোড়শতম পর্ব। ঐতিহ্যগতভাবে এটির নয়টি অধ্যায় রয়েছে।Ganguli, K.M. (1883-1896) "Mausala Parva" in The Mahabharata of Krishna-Dwaipayana Vyasa (12 Volumes). CalcuttaDutt, M.N. (1905) The Mahabharata (Volume 16): Mausala Parva. Calcutta: Elysium Press সমালোচনামূলক সংস্করণটির আটটি অধ্যায় রয়েছে।van Buitenen, J.A.B. (1973) The Mahabharata: Book 1: The Book of the Beginning. Chicago, IL: University of Chicago Press, p 478Debroy, B. (2010) The Mahabharata, Volume 1. Gurgaon: Penguin Books India, pp xxiii - xxvi এটি মহাভারতের তিনটি সংক্ষিপ্ত পর্বের একটি।  মৌষলপর্ব কুরুক্ষেত্রের যুদ্ধ শেষ হওয়ার ৩৬ তম বছরে কৃষ্ণের মৃত্যু, সমুদ্রের নিচে দ্বারকার নিমজ্জন, সমুদ্রে ডুবে বলরামের মৃত্যু, বাসুদেবের মৃত্যু এবং যাদব বংশের মধ্যে গৃহযুদ্ধের ফলে অনেকের মৃত্যুর বর্ণনা করা হয়। যাদবদের সংঘাতের গল্পটি যুধিষ্ঠির এবং সমস্ত পাণ্ডব ভাই তাদের রাজত্ব ত্যাগ করে স্বর্গের দিকে যাত্রা শুরু করার কারণ হয়ে ওঠে, মহাভারতের শেষ দুটি পর্বে ঘটনাগুলি আবৃত্তি করা হয়।John Murdoch (1898), The Mahabharata - An English Abridgment, Christian Literature Society for India, London, pages 132-137  মহাভারতের প্রত্নতাত্ত্বিক গবেষণার ভিত্তি হিসাবে পরিবেশনার জন্য মৌষলপর্ব গুরুত্বপূর্ণ, পাশাপাশি  ইন্দোনেশিয়ার জাভা এবং বালির হিন্দু সংস্কৃতিতে পাওয়া আটটি পর্বও অন্যতম।   গঠন ও অধ্যায়  মৌষলপর্বে ঐতিহ্যগতভাবে ৯টি অধ্যায় রয়েছে এবং এর কোনো গৌণ বা উপপর্ব নেই। মহাভারতের ক্রিটিকাল বা সমালোচনামূলক সংস্করণে, বর্তমানে প্রচলিত মৌষল পর্বের ৮০,০০০ শ্লোকের মধ্যে প্রায় ০.২৫% শ্লোক অন্তর্ভুক্ত করা হয়েছে। এই পর্বটি মহাভারত মহাকাব্যে সবচেয়ে ছোটো পর্বগুলোর মধ্যে একটি।   মৌষল পর্বের পটভূমি  কুরুক্ষেত্র যুদ্ধ সমাপ্ত হওয়ার কিছুদিন পর, মহাভারতের স্ত্রী পর্বে বর্ণিত হয়েছে যে, একটি সভায় গান্ধারী শ্রীকৃষ্ণের মুখোমুখি হন। যুদ্ধে নিজের শতপুত্রের, ভাইদের এবং পরিবারের এবং নিজ বংশের অন্য সদস্যদের মৃত্যুতে শোকগ্রস্ত গান্ধারী ক্রোধে এবং দুঃখে-ক্ষোভে শ্রীকৃষ্ণকে অভিশাপ দেন যে, শ্রীকৃষ্ণের প্রিয় যাদব বংশীয়গণও নিজেরাই ভ্রাতৃঘাতী সংঘাতে বিনষ্ট হবে।  Doniger, Wendy (1980-10-13). The Origins of Evil in Hindu Mythology. University of California. p. 263. ISBN 9780520040984. Retrieved 17 October 2013.   Doniger, Wendy (1980-10-13). The Origins of Evil in Hindu Mythology. University of California. p. 263. ISBN 9780520040984. Retrieved 17 October 2013.  তথ্যসূত্র  বহিঃসংযোগ  বিষয়শ্রেণী:মহাভারতের পর্বসমূহ
150px|thumb|৭ নং মানব ক্রোমোজোমের ইডিওগ্রাম। Mbp অর্থ মেগা ভিত্তি জোড়া।|right ৭ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ৭ নং ক্রোমোজোমে ১৫৯ মিলিয়ন What is chromosome 7, "Genetics Home Reference" of U.S. National Library of Medicine. April 2008. [2014-05-14].ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৫ থেকে ৫.৫%।  গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৭ সম্ভবত ১০০০ থেকে ১৪০০টি জীন ধারণ করে। এটা হোমিওবক্স জীনগুচ্ছও ধারণ করে।<ref name="Hillier 2003"></bn></ref>  জিনঘটিত রোগ   ৭পি২২.১ মাইক্রোডুপ্লিকেশন সিনড্রোম  আর্জিনিনোসাক্সিনিক অ্যাসিডিউরিয়া  সেরিব্রাল ক্যাভার্নাস ম্যালফরমেশন  চারকট–মেরি–টুথ রোগ  কোলেস্ট্যাসিস, প্রোগ্রেসিভ ফ্যামিলিয়াল ইন্ট্রাহেপাটিক ৩  সিট্রুলিনেমিয়া, টাইপ ২,  জন্মগত ভাস ডিফারেন্সের অনুপস্থিতি  সিস্টিক ফাইব্রোসিস  ডেভেলপমেন্টাল ভার্বাল ডিসপ্রাক্সিয়া  ডিস্টাল স্পাইনাল মাসকুলার অ্যাট্রফি, টাইপ ৫  এলার্স–ডানলস সিনড্রোম  হেমোক্রোমাটোসিস, টাইপ ৩  হেরেডিটারি ননপলিপোসিস কোলোরেক্টাল ক্যান্সার ৪  লিসেনসেফালি সিনড্রোম, নরম্যান–রবার্টস টাইপ  মারফান সিনড্রোম  ম্যাপল সিরাপ ইউরিন রোগ  maturity onset diabetes of the young টাইপ ৩  মিউকোপলিস্যাকারাইডোসিস টাইপ ৭ or স্লাই সিনড্রোম  লিম্ব-গার্ডল মাসকুলার ডিসট্রফি  মায়েলোডিসপ্লাস্টিক সিনড্রোম   তথ্যসূত্র    বহিঃসংযোগ   বিষয়শ্রেণী:ক্রোমোজোম (মানবদেহ)
ইংল্যান্ড জাতীয় অনূর্ধ্ব-১৭ ফুটবল দল, থ্রি লায়ন্স নামেও পরিচিত, অনূর্ধ্ব-১৭ পর্যায়ে ফুটবলে ইংল্যান্ডের প্রতিনিধিত্ব করে। ইংল্যান্ডের ফুটবলের নিয়ন্ত্রণকারী সংস্থা দ্য ফুটবল অ্যাসোসিয়েশন এই দলের নিয়ন্ত্রণ করে। এই দলের প্রধান কোচ স্টিভ কুপার। ইংল্যান্ড অনূর্ধ্ব-১৭ একবারের ফিফা অনূর্ধ্ব-১৭ বিশ্বকাপ বিজয়ী এবং দুইবারের উয়েফা ইউরোপীয় অনূর্ধ্ব-১৭ চ্যাম্পিয়নশিপ বিজয়ী।   প্রতিযোগিতামূলক রেকর্ড  সোনালি রঙ ইংল্যান্ডের জয় নির্দেশ করে   ফিফা অনূর্ধ্ব-১৭ বিশ্বকাপ   বছর রাউন্ড মোট খেলা জয় ড্র হার পক্ষে গোল বিপক্ষে গোল ১৯৮৫প্রবেশ করে নি ১৯৮৭ ১৯৮৯ ১৯৯১যোগ্যতা অর্জন করে নি ১৯৯৩ ১৯৯৫ ১৯৯৭ ১৯৯৯ ২০০১ ২০০৩ ২০০৫ ২০০৭কোয়ার্টার ফাইনাল5311127 ২০০৯যোগ্যতা অর্জন করে নি ২০১১কোয়ার্টার ফাইনাল522189 ২০১৩যোগ্যতা অর্জন করে নি ২০১৫গ্রুপ পর্ব302112 ২০১৭চ্যাম্পিয়ন7610236 ২০১৯নির্ধারিত হয় নিসর্বমোট4/172011634424   উয়েফা অনূর্ধ্ব-১৭ চ্যাম্পিয়নশিপ   বছর রাউন্ড মোট খেলা জয় ড্র হার পক্ষে গোল বিপক্ষে গোল ২০০২তৃতীয় স্থান6411106 ২০০৩চতুর্থ স্থান513166 ২০০৪চতুর্থ স্থান5311117 ২০০৫গ্রুপ পর্ব310263 ২০০৬এলিট রাউন্ড------ ২০০৭রানার আপ531184 ২০০৮এলিট রাউন্ড------   ২০০৯গ্রুপ পর্ব301216 ২০১০চ্যাম্পিয়ন5500104 ২০১১সেমি ফাইনাল411255 ২০১২এলিট রাউন্ড------ ২০১৩এলিট রাউন্ড------ ২০১৪চ্যাম্পিয়ন5401104 ২০১৫কোয়ার্টার ফাইনাল421132 ২০১৬কোয়ার্টার ফাইনাল420264 ২০১৭রানার আপ6501154 ২০১৮সেমি ফাইনাল530263 ২০১৯-------সর্বমোট13/1760349179758   দলীয় সম্মাননা  ফিফা অনূর্ধ্ব-১৭ বিশ্বকাপ বিজয়ী (১): ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপ বিজয়ী (২): ২০১০, ২০১৪ আলগার্ভ টুর্নামেন্ট বিজয়ী (৩): ২০০৭-০৮, ২০০৯-১০, ২০১১-১২ নর্দিক টুর্নামেন্ট বিজয়ী (২): ২০০৯-২০১০, ২০১০-১১ এফএ আন্তর্জাতিক অনূর্ধ্ব-১৭ টুর্নামেন্ট বিজয়ী (২): ২০১০-১১, ২০১১-১২   তথ্যসূত্র    বহিঃসংযোগ   ইংল্যান্ড জাতীয় অনূর্ধ্ব-১৭ প্রাতিষ্ঠানিক ওয়েবসাইট  বিষয়শ্রেণী:ইংল্যান্ডের জাতীয় ফুটবল দল বিষয়শ্রেণী:ফিফা অনূর্ধ্ব-১৭ বিশ্বকাপ বিজয়ী দেশ
ন্যাশনাল সার্ভিস কর্মসূচি হল বাংলাদেশ সরকার কর্তৃক গৃহীত একটি বেকারত্ব দূরিকরণ প্রকল্প। এ কর্মসূচিতে যুব উন্নয়ন অধিদপ্তর এর আওতায় বেকার যুবক ও যুব মহিলাদের চরিত্র গঠন ও স্বল্পমেয়াদি কর্মসংস্থানের মাধ্যমে বেকার যুবক ও যুব মহিলাদের কর্মসংস্থান সৃষ্টি ও স্বাবলম্বীকরণ দ্বারা বেকারত্ব দূরীকরণ ও দেশের আর্থসামাজিক উন্নয়ন। এ প্রকল্পের শ্লোগান হল আত্মকর্মী যুবশক্তি, টেকসই উন্নয়নের মূলভিত্তি।   ইতিহাস  ন্যাশনাল সার্ভিস কর্মসূচি প্রকল্পটি ২০১০ সালের ৬ মার্চ প্রথম পরীক্ষামূলক ভাবে কুড়িগ্রাম জেলার চালু করা হয়েছিল। এর পূর্বে ২০০৮ সালে ৯ম জাতীয় সংসদ নির্বাচনের সময় আওয়ামী তাদের নির্বাচনী ইশতেহারে ঘরে ঘরে চাকরি দেওয়ার ঘোষণা দিয়েছিল এবং ৫ই মার্চ ২০১০ সালে তৎকালীন প্রধানমন্ত্রী শেখ হাসিনা ন্যাশনাল সার্ভিস প্রকল্পের ঘোষণা দিয়েছিল। প্রথম পর্বের বাকি বরগুনা জেলায় ৬ মে এবং গোপালগঞ্জ জেলায় ৩১ জুলাই চালু হয়েছিল। প্রথম পর্বের মেয়াদ শেষ হয় ৩১ অক্টোবর ২০১৩ সালে। দ্বিতীয় পর্বে রংপুর বিভাগের ৮ উপজেলায় ২৮ মে ২০১৩ সালে চালু হয় এবং শেষ হয় ফেব্রুয়ারি ২০১৬ তারিখে। ১ জুলাই ২০১৫ থেকে তৃতীয় পর্বে ১৭টি জেলার ১৭টি উপজেলায় নিয়োগ শুরু হয় এবং মেয়াদ শেষ হয় ৩০ জুন ২০১৭ থেকে ফেব্রুয়ারি ২০১৮ এর মধ্যে। চতুর্থ পর্ব ১ জুন ২০১৬ সালে এবং পঞ্চম পর্ব ২৩ সেপ্টেম্বর ২০১৭ সালে শুরু হয়।  ২০১৪ সালের ৩ এপ্রিল প্রাথমিক ও গণশিক্ষা মন্ত্রণালয একটি “শিক্ষক পুল নীতিমালা ২০১৪” জারি করেছিল। যাতে বলা হয়েছিল, প্রাথমিক বিদ্যালয়ে শিক্ষক নিয়োগের ক্ষেত্রে পুলভুক্ত শিক্ষক ও ন্যাশনাল সার্ভিস কর্মসূচীর সদস্যরা অগ্রাধিকার পাবেন। কিন্ত সার্ভিসভুক্ত শিক্ষকদের বাদ দিয়ে নীতিমালা বাস্তবায়ন করা হয়, ফলে পঞ্চগড় ও ময়মনসিংহের ২৭ জন সদস্য হাইকোর্টে রিট আবেদন দাখিল করে । রিট আবেদনের পরিপেক্ষিতে ১৩ মার্চ ২০১৮ তারিখে হাইকোর্ট শিক্ষকদেরকে কেন সরকারি প্রাথমিক বিদ্যালয়ের সহকারী শিক্ষকের শূন্য পদে নিয়োগ দেওয়া হবে না তা জানতে চেয়ে রুল জারি করে।   বাস্তবায়ন  ২০১০ সালে কর্মসূচির প্রথম পর্যায়ে কুড়িগ্রাম, বরগুনা ও গোপালগঞ্জ জেলার ১৯টি উপজেলায় ৫৬,৮০১ জনকে প্রশিক্ষণ দেয়া হয়েছিল এবং ৫৬,০৫৪ জনকে নিয়োগ দেয়া হয়েছিল। প্রথম পর্বের মেয়াদ শেষ হয় ৩ অক্টোবর ২০১৩ সালে এবং মোট ব্যয় হয় ৮৪৮ কোটি ২৬ লক্ষ টাকা। দ্বিতীয় পর্যায়ে ২৮ ফেব্রুয়ারি ২০১৩ সালে রংপুর বিভাগের ৭ জেলার ৮ উপজেলায় (ডিমলা, পীরগঞ্জ, কাউনিয়া, ফুলছড়ি, হাতীবান্ধা, খানসামা, হরিপুর ও পঞ্চগড় সদর) ১৪,৪৬৭ জনকে নিয়োগ দেওয়া হয় এবং এদের মেয়াদ শেষ হয় ২০১৬ সালে, মোট ব্যয় হয় ২২২ কোটি ৪৫ লক্ষ টাকা। তৃতীয় পর্যায়ে দরিদ্রতম ও মঙ্গা পিড়িত ১৭টি জেলার ১৭টি উপজেলায় ২০১৪-২০১৫ অর্থ বছরে, ২০১৫-২০১৬ অর্থ বছরে চতুর্থ পর্যায়ে ৭টি জেলার ২০টি উপজেলায়, পঞ্চম পর্যায়ে ১৫টি জেলার ২৪টি উপজেলায় সম্প্রসারণ করা হয়।   সমালোচনা   তথ্যসূত্র   বহিঃসংযোগ  বিষয়শ্রেণী:বাংলাদেশ সরকার
বলাই ধাপ  বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার অটোবাল মৌযায় অবস্থিত।  অবস্থান বলাই ধাপ কানাই ধাপ থেকে ৫০০ মিটার দক্ষিণ-দক্ষিণ-পূর্বে এবং মহাস্থান জাদুঘর থেকে প্রায় ৪.৫ কিমি দক্ষিণ-পশ্চিমে প্রবাহিত আটোনালা নদীর পশ্চিম তীরস্থ সরলপুর গ্রামের উত্তর পার্শ্বে অবস্থিত একটি প্রত্নস্থল। প্রত্নস্থলটি বলাইধাপ নামে সমধিক পরিচিত।  বিবরণ ইট লুণ্ঠনকারীদের হাতে প্রত্নস্থলটি ব্যাপক ক্ষতিগ্রস্ত হয়েছে। ইট দেখে অনুমান করা হয় গুপ্ত যুগের একটি মন্দির ছিল এখানে।  বলাই ধাপে কিছু সংখ্যক মৃৎপাত্র পাওয়া গেছে। ১৯২৬ সালে খনন করে প্রত্নস্থল থেকে গুপ্ত যুগের একটি স্বর্ণাবৃত ব্রোঞ্জ মঞ্জুশ্রী মূর্তি পাওয়া গেছে। ঢিবির পাশে থেকে টেরাকোটা শিল্প পাওয়া গিয়েছে।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা- ১৭২, ISBN 984- 70112-0112-0  তথ্যসূত্র  বহিঃসংযোগ বলাই ধাপ - বাংলাপিডিয়া  বিষয়শ্রেণী:বগুড়া জেলার প্রত্নতাত্ত্বিক স্থাপনা বিষয়শ্রেণী:বগুড়া জেলার দর্শনীয় স্থান
জালালাবাদ গ্যাস ট্রান্সমিসন এ্যান্ড ডিস্ট্রিবিউশন সিস্টেম লিমিটেড বাংলাদেশের বৃহত্তর সিলেট অঞ্চলে গ্যাস সঞ্চালন ও বিতরণ ব্যবস্থা নিয়ন্ত্রণ করে থাকে। বিদ্যুৎ, জ্বালানি ও খনিজ সম্পদ মন্ত্রণালয়ের আওতায় এবং পেট্রোবাংলার অধীনে জালালাবাদ গ্যাস তাদের কার্যক্রম পরিচালনা করে থাকে। জালালাবাদ গ্যাস ১৯৮৬ সালের ১লা ডিসেম্বর কোম্পানী আইনের আওতায় ১৫০ কোটি টাকার অনুমোদিত মূলধনসহ পেট্রোবাংলার একটি পূর্ণাঙ্গ কোম্পানী হিসাবে আত্মপ্রকাশ করে।  ইতিহাস  ১৯৭৭ সালে হবিগঞ্জ টি ভ্যালী প্রকল্প এবং পরবর্তীতে বৃহত্তর সিলেট অঞ্চলের গ্যাসের চাহিদার জন্য কার্যক্রম গ্রহণ করা হয়। দুইটি প্রকল্প ১৯৭৭ সালে একীভূত করে ১৯৭৮ সালের ১ জানুয়ারী হযরত শাহজালাল (রহঃ) এর মাজার শরীফে উদ্বোধন করে এর যাত্রা শুরু।  আওতাভুক্ত এলাকা সিলেট বিভাগের ৪ জেলা - সিলেট, সুনামগঞ্জ, মৌলভীবাজার ও হবিগঞ্জ জেলা।  সুবিধাদি  জালালাবাদ গ্যাস প্রিপেইড মিটার ও ভ্রাম্যমাণ গ্যাস লিক শনাক্তকরণ সিস্টেম চালু করে।  তথ্যসূত্র   বহিঃসংযোগ   জালালাবাদ গ্যাস কোম্পানীর ওয়েবসাইট   বিষয়শ্রেণী:বাংলাদেশের তেল ও গ্যাস কোম্পানি বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৮৬-এ বাংলাদেশে প্রতিষ্ঠিত বিষয়শ্রেণী:১৯৮৬-এ প্রতিষ্ঠিত কোম্পানি বিষয়শ্রেণী:সিলেট ভিত্তিক সংগঠন
২০১৬ দক্ষিণ এশীয় গেমসের শেষের দিকে ৬ দিন , ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে খো খো অনুষ্ঠিত হয়। এতে একটি মাত্র নির্দিষ্ট বিভাগ ছিল। গেমসে  পুরুষ ও মহিলা উভয়ের জন্য একই ধরনের বিভাগে প্রতিযোগিতা অনুষ্ঠিত হয়।  পদক অর্জনকারী পুরুষমহিলা  পদক তালিকা ১২০০২২০২০২৩০০২২ মোট  ২  ২  ২  ৬   তথ্যসূত্র    বহিঃসংযোগ   বিষয়শ্রেণী:২০১৬ দক্ষিণ এশীয় গেমস বিষয়শ্রেণী:২০১৬ দক্ষিণ এশীয় গেমসের ইভেন্টসমূহ
নেওয়াজ হালিমা আরলী বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  নেওয়াজ হালিমা আরলী কেন্দ্রীয় বিএনপির সহ ত্রাণ ও পূনর্বাসন সম্পাদক। তিনি অষ্টম জাতীয় সংসদের মহিলা আসন ৩৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
ফুটবল ক্লাব দরদই বিশকেক () হল কিরগিজস্তানের বিশকেক শহরভিত্তিক একটি পেশাদার ফুটবল ক্লাব, যারা নিয়মিত কিরগিজ প্রিমিয়ার লিগ প্রতিযোগিতায় অংশ নেয়। এই ক্লাবের মালিক দরদই অ্যাসোসিয়েশন, যারা বিশকেকের দরদই বাজার কোম্পানির মালিক গোষ্ঠী।Dordoi Dynamo    নাম পরিবর্তন ১৯৯৭: এফসি দরদই নারিন ১৯৯৮: এফসি দরদই-ঝাশটিক-স্কিফ নারিন ১৯৯৯: এফসি দরদই নারিন ২০০৪: এফসি দরদই-ডিনামো নারিন ২০১০: এফসি দরদই বিশকেক  সম্মাননা ঘরোয়া কিরগিজ প্রিমিয়ার লিগ চ্যাম্পিয়ন (১৩):  কিরগিজস্তান কাপ চ্যাম্পিয়ন (১০):  কিরগিজ সুপার কাপ চ্যাম্পিয়ন (৬):   মহাদেশীয় এএফসি প্রেসিডেন্টস কাপ চ্যাম্পিয়ন (২): ২০০৬, ২০০৭  তথ্যসূত্র  বহিঃসংযোগ     Profile at sport.kg (1997–2001) (archived 23 July 2011) Profile at sport.kg (2002–2005) (archived 23 July 2011) FC Dordoi page at sport.kg (archived 11 March 2007)  বিষয়শ্রেণী:কিরগিজস্তানের ফুটবল ক্লাব বিষয়শ্রেণী:বিশকেকের ফুটবল ক্লাব বিষয়শ্রেণী:১৯৯৭-এ প্রতিষ্ঠিত ফুটবল ক্লাব
খান্ডুয়া (এছাড়াও মানিয়াবান্ধি বা কটকি) হল ওড়িশা থেকে উৎপন্ন একটি ঐতিহ্যবাহী "বাঁধা" বা ইক্কত শাড়ি।  বিবাহের সময় মহিলারা এটি পরিধান করেন।   এরই একটি বিশেষ ধরন জগন্নাথকে পরিধান করানো হয়। সেই কাপড়ের গায়ে গীতগোবিন্দের ছত্র লেখা থাকে।   ১২ ফুট লম্বা কেন্দুলি খান্ডুয়া, যেটি খান্ডুয়ার একটি বিশেষ রূপ, এবং ২টি কানি (প্রতিটি কানি এক হাত পরিমাণ দীর্ঘ) খান্ডুয়া হিসাবে পরিধান করার জন্য জগন্নাথকে দেওয়া হয়। তাতে গীতা গোবিন্দের স্তবক এবং চিত্র অঙ্কিত থাকে।  পটভূমি ভুবনেশ্বর (ওড়িশা রাজ্যের রাজধানী) থেকে প্রায় ৭০ কিমি দূরে, কটক জেলার তিগিরিয়া ব্লকের একটি ছোট গ্রাম নুয়াপাতনার খান্ডুয়া শাড়ি ও কাপড়ের একটি সমৃদ্ধ এবং গৌরবময় ঐতিহ্য রয়েছে। ঐতিহাসিকভাবে নুয়াপাতনার উৎপত্তি ও গুরুত্ব ভগবান জগন্নাথের মন্দির থেকে এসেছে। বুনকর (উড়িষ্যার তাঁতি সম্প্রদায়) নামক গ্রামের কারিগরদের একটি অংশকে মন্দিরের কাজে সেবক (ভগবানের সেবক) হিসাবে নিযুক্ত করা হয়েছিল। জগন্নাথ, সুভদ্রা এবং বলভদ্রের (ভাই ও বোন) জন্য আলংকারিক কাপড় বুনতে তাঁদের রাখা হয়েছিল। পরবর্তীকালে আলংকারিক পোশাকগুলি খান্ডুয়া শাড়ি (ওডিশার খান্ডুয়াপাটা) নামে পরিচিত হয়ে গেছে।   ব্যুৎপত্তি  ওডিয়া ভাষায় শরীরের নিচের অংশে পরিধান করা কাপড়কে খান্ডুয়া বলা হয়। ঐতিহ্যগতভাবে কেন্তুলি খান্ডুয়া কাপড় জগন্নাথের নিম্নাঙ্গের কাপড় হিসাবে নিবেদন করা হয়। কটক ও মানিয়াবান্ধা এই শাড়ির উৎপত্তিস্থল হওয়ার কারণে, বাকি দুটি নাম কটকী এবং মানিয়াবান্ধি রূপে উদ্ভূত হয়েছে।   ইতিহাস  কটকের মানিয়াবান্ধা ও নুয়াপাতনার তাঁতি সম্প্রদায় ঐতিহ্যগতভাবে এই ধরনের পাটা বুনন করে। গজপতিদের শাসনকালে, শাড়ি তৈরি করা হত এবং জগন্নাথ মন্দিরে নিয়ে যাওয়া হত। বাদাখেমুন্ডির নীলকন্ঠ দেবকে 'খান্ডুয়া শাড়ি' দেওয়া হয়েছিল। এটি খান্ডুয়া সিল্কের এক টুকরো দিয়ে তৈরি, যাকে কৌকান্দিকা বলা হয়।  ব্যবহৃত উপাদান এই শাড়ির দুটি প্রধান কাঁচামাল হল রেশম এবং সুতির সুতো। তবে শাড়িটির আরও সৌন্দর্যবৃদ্ধি করতে এবং একে আরও আকর্ষণীয় করতে কারিগররা জরিও ব্যবহার করেন।   রঙ এবং নকশা  ঐতিহ্যগতভাবে খান্ডুয়া লাল বা কমলা রঙের হয়। লাল রঙ প্রাকৃতিকভাবে তৈরি করা হয় শাল (শাল গাছ) থেকে।   নকশায় একটি পবিত্র হাতির মোটিফ রয়েছে যেটি বুদ্ধেরর প্রতিনিধিত্ব করে। এর চারপাশে রয়েছে ময়ূর, একটি বড় ও অনেক পাপড়িযুক্ত ফুল, নবগুঞ্জর নামে উড়িষ্যার একটি অনন্য প্রাণী এবং একটি দেউল কুম্ভ। নুয়াপাতনার খান্ডুয়া ইক্কতের হাতি, সাধারণত সম্বলপুরি শাড়ি এবং উড়িষ্যার অন্যান্য অঞ্চলের ইক্কতের হাতির মোটিফ থেকে আলাদা হয়। উড়িষ্যার অন্যান্য ইক্কতের পাড়ের তুলনায় খান্ডুয়া শাড়ির পাড় কারুকার্যহীন।  প্রযুক্ত কৌশল এই শাড়ি বুননের জন্য, ৭০% তাঁতি ফ্লাই শাটল কাঠামোর তাঁত ব্যবহার করেন এবং বাকি ৩০% তাঁতি পিট তাঁত ব্যবহার করেন। গুচ্ছের মধ্যে ওয়েফট সুতা বিভিন্ন জায়গায় নকশা অনুযায়ী বাঁধা হয় তারপর রং করা হয়। সুতোর উপর সমস্ত রকম রং না দেওয়া পর্যন্ত বাঁধা, খোলা এবং রং করার প্রক্রিয়া চলতে থাকে। এই সুতো পিরনে প্যাঁচানো হয় এবং বুননের সময় তাঁতে ব্যবহার করা হয়।   তথ্যসূত্র   বিষয়শ্রেণী:ওড়িশার ভৌগোলিক নির্দেশক বিষয়শ্রেণী:শাড়ি বিষয়শ্রেণী:পোশাক বিষয়শ্রেণী:ভারতীয় পোশাক বিষয়শ্রেণী:ওড়িশার সংস্কৃতি
পূর্ব আফ্রিকার জাঞ্জিবারের স্থানীয় আফ্রিকান জনগণের দ্বারা ১৯৬৪ সালে সংঘটিত জাঞ্জিবার বিপ্লব জাঞ্জিবারের ক্ষমতাসীন আরব শাসকগোষ্ঠীর নিকট থেকে ক্ষমতার পরিবর্তন ঘটায়। বিভিন্ন বর্ণের অধিবাসীদের বসবাসাধীন জাঞ্জিবার সালতানাত তানজানিয়ার পূর্ব উপকূলবর্তী কয়েকটি দ্বীপ দ্বারা গঠিত রাষ্ট্র, যা ১৯৬৩ সালে ব্রিটিশদের নিকট থেকে স্বাধীনতা লাভ করে। এরপর সংসদ নির্বাচন দ্বারা ক্ষমতা কুক্ষিগত করার বিরুদ্ধে আফ্রিকান জনগোষ্ঠীর নেতৃত্বে সেখানে একটি বিপ্লব সংগঠিত হয়।   পটভূমি    বিপ্লব    পরবর্তী অবস্থা  thumb|right|বিপ্লব পরবর্তীকালে নিহত আরব জনগোষ্ঠীর মৃতদেহ আফ্রিকা আদিও ছবিতে প্রদর্শিত thumb|বিপ্লব পরবর্তী সময় সাবেক সরকারের কর্মকর্তারা   আন্তর্জাতিক প্রতিক্রিয়া    মূল্যায়ন  thumb|বিপ্লব সংগঠনের ৪০তম বার্ষিকীতে অনুষ্ঠিত সামরিক কুচকাওয়াজ পরিদর্শনে রাষ্ট্রপতি আমানি আবিদ কারুম   তথ্যসূত্র    গ্রন্থপঞ্জি    .  .  .  .  .  .  .  .  .  .  .  .  .  .  .  .   আরও পড়তে   .  বিষয়শ্রেণী:২০শতকের বিপ্লব বিষয়শ্রেণী:১৯৬৪-এর সংঘর্ষ বিষয়শ্রেণী:তানজানিয়ার ইতিহাস বিষয়শ্রেণী:জাঞ্জিবারের ইতিহাস বিষয়শ্রেণী:বিপ্লব বিষয়শ্রেণী:বর্নবাদী গণহত্যা বিষয়শ্রেণী:২০শ শতাব্দীর বিপ্লব
ক্যারোলিন তাহহান ফাছাখ অথবা সিস্টার ক্যারোল হলেন একজন সিরীয় সন্ন্যাসিনী , যিনি গৃহযুদ্ধকালীন সময়ে দেশটির নারী ক শিশুদের নিয়ে কাজ করেছেন। ২০১৭ সালে তিনি আন্তর্জাতিক সাহসী নারী পুরস্কার লাভ করেন।  জীবনী ক্যারোলিন তাহহান ফাছাখ জন্মেছিলেন দেশটির আলেপ্পো শহরে। তিনি সালেসিয়ান সিস্টারস অব ডন বস্কোতে যোগ দিয়েছিলেন এবং এরপর 'সিস্টার ক্যারোল' হিসেবে পরিচিতি লাভ করেন। তিনি দামেস্কে একটি নার্সারি স্কুল চালান, যেটি দেশটিতে গৃহযুদ্ধ চলাকালেও খোলা ছিল। স্কুলটি জাতি ধর্ম বর্ণ নির্বিশেষে সব শিশু ও মায়ের জন্য খোলা ছিল। স্কুল পরিচালনাকারী সিস্টারগণ মায়েদের সুঁই চালানো শিখিয়েছিলেন।  সম্মাননা thumb|left|ক্যারোলিন তাহহান ফাছাখ মেলানিস ট্রাম্পের নিকট হতে আন্তর্জাতিক সাহসী নারী পুরস্কার গ্রহণ করছেন ২০১৭ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর]]। সিস্টার ক্যারোলকে পুরস্কারের জন্য মনোনীত করেছিল ভ্যাটিকান।  ব্যক্তিগত দৃষ্টিভঙ্গি তিনি সিরীয় প্রেসিডেন্ট বাশার আল আসাদ সমর্থক ও ডোনাল্ড ট্রাম্প বিরোধী। ফাছাখ বাশার আল আসাদের রাসায়নিক অস্ত্র প্রয়োগের ঘটনার ব্যাপারে সন্দেহ প্রকাশ করেন। তিনি ২০১৭ সালে গণমাধ্যমে বলেছিলেন যে,  ট্রাম্প প্রশাসনের ক্ষেপণাস্ত্র হামলা দেশটির শান্তি প্রচেষ্টাকে ব্যাহত করেছে। তিনি বাশার আল আসাদকে পছন্দ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার